โรงเรียนสาธิตมหาวิทยาลัยศรีนครินทรวิโรฒ ประสานมิตร

โรงเรียนสาธิตมหาวิทยาลัยศรีนครินทรวิโรฒ ประสานมิตร เป็นโรงเรียนสาธิตในสังกัดคณะศึกษาศาสตร์ มหาวิทยาลัยศรีนครินทรวิโรฒ กระทรวงศึกษาธิการ ตั้งอยู่เลขที่ 174 และ 176 ซอยสุขุมวิท 23 ถนนสุขุมวิท แขวงคลองเตยเหนือ เขตวัฒนา กรุงเทพมหานคร

โรงเรียนสาธิตมหาวิทยาลัยศรีนครินทรวิโรฒ ประสานมิตร ได้พัฒนาจากโรงเรียนประสานมิตร ซึ่งเป็นโรงเรียนมัธยมวิสามัญศึกษาในบริเวณโรงเรียนฝึกหัดครูชั้นสูงเป็นระบบโรงเรียนสาธิต เพื่อเป็นสถานที่ปฏิบัติงานในการฝึกสอนระดับมัธยมศึกษาของนิสิตหลักสูตรการศึกษาบัณฑิต มหาวิทยาลัยศรีนครินทรวิโรฒ และต่อมาได้ตั้งโรงเรียนประถมสาธิต วิทยาลัยวิชาการศึกษา เพิ่มเป็นสถานที่ปฏิบัติงานในการฝึกสอนระดับประถมศึกษา และได้มีการพัฒนามาจนถึงปัจจุบัน

โรงเรียนสาธิตมหาวิทยาลัยศรีนครินทรวิโรฒ ประสานมิตร มีการแบ่งหน่วยงานออกเป็น 2 หน่วยงาน คือ โรงเรียนสาธิตมหาวิทยาลัยศรีนครินทรวิโรฒ ประสานมิตร (ฝ่ายมัธยม) และ โรงเรียนสาธิตมหาวิทยาลัยศรีนครินทรวิโรฒ ประสานมิตร (ฝ่ายประถม)

ปัจจุบันจัดการเรียนการสอนเป็นจำนวน 36 วิชาเอกตามความถนัดและความสนใจของนักเรียน

ประวัติโรงเรียน 
โรงเรียนสาธิตมหาวิทยาลัยศรีนครินทรวิโรฒ ประสานมิตร ได้รับการจัดตั้งจากกระทรวงศึกษาธิการในวันที่ 3 กรกฎาคม พ.ศ. 2495 ในบริเวณโรงเรียนฝึกหัดครูชั้นสูง ถนนประสานมิตร อำเภอพระโขนง จังหวัดพระนครโดยใช้ชื่อว่า โรงเรียนประสานมิตร เป็นโรงเรียนมัธยมวิสามัญศึกษา สังกัดกองโรงเรียนรัฐบาล กรมวิสามัญศึกษา โดยมีอาจารย์พนัส หันนาคินทร์ เป็นอาจารย์ใหญ่คนแรก

เมื่อโรงเรียนฝึกหัดครูชั้นสูงได้รวมกับวิทยาลัยวิชาการศึกษาในปี พ.ศ. 2498 โรงเรียนประสานมิตรได้โอนมาสังกัดวิทยาลัยวิชาการศึกษา และได้เปลี่ยนแปลงระบบเป็นโรงเรียนสาธิต และใช้ชื่อว่า โรงเรียนมัธยมสาธิต วิทยาลัยวิชาการศึกษา ประสานมิตร ต่อมาในวันที่ 24 มิถุนายน พ.ศ. 2499 วิทยาลัยวิชาการศึกษาได้จัดตั้ง โรงเรียนประถมสาธิต วิทยาลัยวิชาการศึกษา รับนักเรียนตั้งแต่ชั้นเด็กเล็กถึงชั้นประถมปีที่ 4 โดยมีมีรองศาสตราจารย์ไพเราะ ตัณฑิกุล เป็นอาจารย์ใหญ่คนแรก

ในปี พ.ศ. 2517 วิทยาลัยวิชาการศึกษาได้รับการปรับฐานะขึ้นเป็นมหาวิทยาลัยศรีนครินทรวิโรฒ ทำให้โรงเรียนสาธิตทั้ง 2 แห่ง ได้เปลี่ยนชื่อเป็น โรงเรียนมัธยมสาธิตมหาวิทยาลัยศรีนครินทรวิโรฒ ประสานมิตร และ โรงเรียนประถมสาธิตมหาวิทยาลัยศรีนครินทรวิโรฒ ประสานมิตร ตามลำดับ โดยสังกัดในคณะศึกษาศาสตร์ มหาวิทยาลัยศรีนครินทรวิโรฒ ประสานมิตร

ในปี  พ.ศ. 2534 มหาวิทยาลัยศรีนครินทรวิโรฒได้รวมการบริหารของโรงเรียนมัธยมสาธิตมหาวิทยาลัยศรีนครินทรวิโรฒ ประสานมิตร และ โรงเรียนประถมสาธิตมหาวิทยาลัยศรีนครินทรวิโรฒ ประสานมิตร เข้าเป็นโรงเรียนเดียวกันใช้ชื่อว่า โรงเรียนสาธิตมหาวิทยาลัยศรีนครินทรวิโรฒ ประสานมิตร มีรองศาสตราจารย์ประกิจ รัตนสุวรรณ เป็นผู้อำนวยการ จนกระทั่งในปี พ.ศ. 2538 มหาวิทยาลัยได้มีมติแยกการบริหารเป็น 2 โรงเรียนอีกครั้ง โดยกำหนดให้มีผู้อำนวยการโรงเรียนสาธิตฝ่ายมัธยมและผู้อำนวยการโรงเรียนสาธิตฝ่ายประถม และให้ใช้ชื่อว่า โรงเรียนสาธิตมหาวิทยาลัยศรีนครินทรวิโรฒ ประสานมิตร (ฝ่ายมัธยม)  และ โรงเรียนสาธิตมหาวิทยาลัยศรีนครินทรวิโรฒ ประสานมิตร (ฝ่ายประถม)

ศิษย์เก่าที่มีชื่อเสียง 

 หม่อมเจ้าจุฑาวัชร มหิดล (จุฑาวัชร วิวัชรวงศ์) พระราชโอรสใน พระบาทสมเด็จพระวชิรเกล้าเจ้าอยู่หัว
 เศรษฐา ทวีสิน นายกรัฐมนตรี คนปัจจุบันของประเทศไทย
 ชลิตา เฟื่องอารมย์ นักแสดง
 อัลเบิร์ท เดมอน นักร้อง
 ตุล ไวฑูรเกียรติ กวี-นักร้อง
 สันต์ ภิรมย์ภักดี นักธุรกิจ นักร้อง
 ปิยนาถ โชติกเสถียร นักดนตรี
 อธิชัย โปษยานนท์ นักธุรกิจ นักดนตรี
 หม่อมหลวงณัฏฐกรณ์ เทวกุล พิธีกร
 สายทิพย์ มนตรีกุล ณ อยุธยา ประธานกรรมการบริหารร่วม บริษัท จีเอ็มเอ็มแกรมมี่ จำกัด (มหาชน)
 วิโรจ อิ่มพิทักษ์ อดีตอธิการบดี และ อดีตนายกสภามหาวิทยาลัยเกษตรศาสตร์และผู้ริเริ่มโครงการบัณฑิตยุคใหม่ของมหาวิทยาลัยเกษตรศาสตร์
 บัณฑูร ล่ำซำ ประธานเจ้าหน้าที่บริหารธนาคารกสิกรไทย
 ภูริ หิรัญพฤกษ์ นักแสดง
 ลลนา ก้องธรนินทร์ นางสาวไทยประจำปี พ.ศ. 2549
 อิทธิ พลางกูร อดีตนักดนตรีวงเดอะ เบลสส์
 สุรนันทน์ เวชชาชีวะ อดีตรัฐมนตรีประจำสำนักนายกรัฐมนตรี
 ธิดา ถาวรเศรษฐ ประธานที่ปรึกษาแนวร่วมประชาธิปไตยต่อต้านเผด็จการแห่งชาติ
 วัลลภ ยังตรง อดีตสมาชิกสภาผู้แทนราษฎรจังหวัดสมุทรปราการ พรรคไทยรักไทย
 สิรินทร์ยา สัตยาศัย นางสาวไทยประจำปี พ.ศ. 2547
 วรันธร เปานิล อดีตนักร้องเกิร์ลกรุ๊ป วง Chilli White Choc สังกัดค่าย Kamikaze ในเครือ RS
 กิตติคุณ สัมฤทธิ์พันธ์สุข อดีตนักแสดง ช่อง 3
 สหรัฐต์ หิรัญญ์ธนภูวดล นักร้องผู้ชนะเลิศการแข่งขันรายการเดอะสตาร์ 5
 กฤษฎา พรเวโรจน์ นักแสดง
 ปานเลขา ว่านม่วง มิสไทยแลนด์เวิลด์ประจำปี พ.ศ. 2528
 ชยนพ บุญประกอบ ผู้กำกับภาพยนตร์
 กรุณ ซอโสตถิกุล นักร้อง
 ชัยพล จูเลี่ยน พูพาร์ต นักแสดง
 นาวิน เยาวพลกุล นักร้อง
 ยุรนันท์ ภมรมนตรี นักแสดง และอดีตสมาชิกสภาผู้แทนราษฎรระบบบัญชีรายชื่อพรรคเพื่อไทย
 พรชิตา ณ สงขลา นักแสดง
 ฐรินดา กรรณสูต นักแสดง
 เผ่าทอง ทองเจือ นักประวัติศาสตร์และนักโบราณคดี
 อารักษ์ อมรศุภศิริ อดีตสมาชิกวง สะเลอ, ศิลปิน, นักแสดง
 ธิติพันธุ์ อนะวัชพงษ์ นักดนตรีวง สะเลอ
 ชาลิดา วิจิตรวงศ์ทอง ดารา นักแสดงช่อง 3
 อิสระ ฮาตะ พิธีกร ราการ VRZO
 ภัทร์พิชชา เทวัญอุทัยวงศ์ ศิลปินจาก AF9
 สริตา เอี่ยมวสันต์ นักแสดง
 กันต์ ชุณหวัตร นักแสดงจากซีรีส์ HORMONES วัยว้าวุ่น
 อวัช รัตนปิณฑะ นักแสดงจากซีรีส์ HORMONES วัยว้าวุ่น
 เสฎฐวุฒิ อนุสิทธิ์ นักแสดงจากซีรีส์ HORMONES วัยว้าวุ่น
 ภัทรารวีย์ เบ้าสุวรรณ (เบสท์) รองอันดับ 2 มิสทีนไทยแลนด์ 2013
 กันต์ธีร์ ปิติธัญ (ซีดี) ผู้เข้าร่วมการแข่งขัน เดอะสตาร์ ค้นฟ้าคว้าดาว ปี 10
 เกวลิน พูลภีไกร (เกรซ) ผู้เข้าร่วมการแข่งขัน เดอะสตาร์ ค้นฟ้าคว้าดาว ปี 11
 ชวิน ลิขิตเจริญพงษ์ นักแสดง
 ปรมะ อิ่มอโนทัย (ปั้นจั่น) นักร้อง,นักแสดง
 พล นพวิชัย (พีท) นักร้อง,นักแสดง
 จิดาภา ศิริบัญชาวรรณ (จิด้า) ศิลปินสังกัด MBO Teen Entertainment ในเครือ GMM Grammy
 อรรถพันธ์ พูลสวัสดิ์ นักแสดงสังกัดGMM
 นรินทร ชฎาภัทรวรโชติ (เกรซ) Miss Thailand World 2019/Top40 Miss World 2019
 ธีธัช รัตนศรีทัย (ข้าวปั้น) แชมป์ ผู้เข้าร่วมการประกวดเดอะเทรนเนอร์ ปั้นฝันสนั่นเวทีปี 1และนักแสดงในสังกัดนาดาวบางกอก
 ระดับดาว ศรีระวงศ์ (มาตัง) แชมป์ เดอะสตาร์ ค้นฟ้าคว้าดาว ปี 11
 จิดาภา จงสืบพันธ์ (มิวสิก) แชมป์ เดอะเทรนเนอร์ ปั้นฝันสนั่นเวทีปี 5 และสมาชิกวง SWEAT16
 ปัณฑิตา คูณทวี (ฟอร์จูน) สมาชิกวงซีจีเอ็มโฟร์ตีเอต
 ธนชาติ ศิริภัทราชัย (เบนซ์) นักโฆษณา เจ้าของ Salmon House

ศิษย์ปัจจุบันที่มีชื่อเสียง 
 กรณิศ เล้าสุบินประเสริฐ นักแสดงชาวไทย
 ณปภัช ฐิตะกวิน นักแสดง 
 อิทธิพัทธ์ เล็กอุทัยวรรณ นักร้อง นักแสดง

แหล่งข้อมูลอื่น 
 เว็บไซต์โรงเรียนสาธิตมหาวิทยาลัยศรีนครินทรวิโรฒ ประสานมิตร (ฝ่ายมัธยม) 
 เว็บไซต์โรงเรียนสาธิตมหาวิทยาลัยศรีนครินทรวิโรฒ ประสานมิตร (ฝ่ายประถม)
 สมาคมศิษย์เก่าสาธิตประสานมิตร

สาธิตมหาวิทยาลัยศรีนครินทรวิโรฒ ประสานมิตร
สาธิตมหาวิทยาลัยศรีนครินทรวิโรฒ ประสานมิตร
ศรีนครินทรวิโรฒ ประสานมิตร